
ΔΕΛΤΙΟ ΤΥΠΟΥ

Έκθεση για την αρχιτεκτονική στην Ελλάδα στο Καπνεργοστάσιο της Βουλής των Ελλήνων

ΑΡΧΙΤΕΚΤΟΝΙΚΗ ΣΤΗΝ ΕΛΛΑΔΑ
ARCHITECTURE IN GREECE

Καπνεργοστάσιο της Βουλής των Ελλήνων
17 Οκτωβρίου 2026 - 17 Ιανουαρίου 2027

Επίσημα εγκαίνια: 
Τρίτη 20 Οκτωβρίου 2026, ώρα 19:00

Μια μεγάλη έκθεση αφιερωμένη στη διαχρονική πορεία της αρχιτεκτονικής δημιουργίας στον ελληνικό χώρο, από την προϊστορία έως τη σύγχρονη εποχή, παρουσιάζεται από τις 17 Οκτωβρίου 2026 έως τις 17 Ιανουαρίου 2027 στο Καπνεργοστάσιο της Βουλής των Ελλήνων στην Αθήνα, σε συνδιοργάνωση του Citylab και του Τεχνικού Επιμελητηρίου Ελλάδας (ΤΕΕ), με την αρωγή της Βουλής των Ελλήνων.

Τα επίσημα εγκαίνια της έκθεσης πρόκειται να πραγματοποιηθούν την Τρίτη 20 Οκτωβρίου 2026, στις 19:00, από τον Πρόεδρο της Βουλής των Ελλήνων, κ. Νικήτα Κακλαμάνη.

Η έκθεση «Αρχιτεκτονική στην Ελλάδα | Architecture in Greece - Η Μυστηριακή Γλώσσα του Σχήματος» αποτελεί μια συνθετική ανάγνωση της αρχιτεκτονικής ως τέχνης, επιστήμης, πολιτισμικής έκφρασης και ιστορικού τεκμηρίου, που ξεδιπλώνεται ως διάλογος ανάμεσα σε έργα διαφορετικών εποχών, αναζητώντας συνέχειες, συγγένειες, τομές και μετασχηματισμούς.

Αφετηρία της εκθεσιακής αφήγησης αποτελεί η σκέψη του Δημήτρη Πικιώνη για τη «μυστηριακή γλώσσα του σχήματος» και την ικανότητα της μορφής να συνομιλεί με τον ιστορικό χρόνο. Ενοποιητικό στοιχείο αποτελεί ο ελληνικός τόπος -φυσικός και ανθρωπογενής- και οι πολιτισμικές διασυνδέσεις που τον διαμόρφωσαν. Παράλληλα, αναδεικνύεται η διαρκής διαλεκτική της αρχιτεκτονικής με τις άλλες καλές τέχνες, μέσα από μορφές, υλικά, τεχνικές και συμβολισμούς.

Αρχιτεκτονικά σχέδια και σκίτσα, προπλάσματα, φωτογραφίες, έργα τέχνης, βιβλία, περιοδικά, κινηματογραφικά αποσπάσματα και υλικό από σημαντικά δημόσια και ιδιωτικά αρχεία συγκροτούν ένα πολύπλευρο σώμα τεκμηρίων. Η έκθεση απευθύνεται τόσο στους ειδικούς όσο και στο ευρύ κοινό, προβάλλοντας την αρχιτεκτονική ως ουσιώδες μέρος της συλλογικής μνήμης και της πολιτισμικής ταυτότητας της χώρας.

Την επιμέλεια της έκθεσης έχουν αναλάβει οι: Σταύρος Αλιφραγκής (Αναπληρωτής Καθηγητής Πανεπιστημίου Δυτικής Αττικής), Μανόλης Κορρές (Ομότιμος Καθηγητής ΕΜΠ, Μέλος της Ακαδημίας Αθηνών), Παναγιώτης Πάγκαλος, (Καθηγητής Πανεπιστημίου Δυτικής Αττικής) και Δημήτρης Φιλιππίδης, (Ομότιμος Καθηγητής ΕΜΠ).

Η έκθεση τελεί υπό την αιγίδα της Ελληνικής Ολυμπιακής Επιτροπής, του Υπουργείου Πολιτισμού, της Εθνικής Βιβλιοθήκης της Ελλάδας και του Εθνικού Κέντρου Τεκμηρίωσης, και πραγματοποιείται με την οικονομική υποστήριξη του Πράσινου Ταμείου και της Alpha Bank, καθώς και με την υποστήριξη του Μουσείου Ακρόπολης, του Πανεπιστημίου Δυτικής Αττικής, του Εθνικού Μετσόβιου Πολυτεχνείου, του ΣΑΔΑΣ - Πανελλήνια Ένωση Αρχιτεκτόνων και του Συλλόγου των Αθηναίων. 

Στον έντυπο κατάλογο παρουσιάζεται το εκθεσιακό υλικό μαζί με πρωτότυπα θεωρητικά κείμενα διακεκριμένων επιστημόνων. Στο πλαίσιο της έκθεσης θα πραγματοποιηθούν παράλληλες εκδηλώσεις, των οποίων το πρόγραμμα θα αναρτηθεί στις ιστοσελίδες www.citylab.edu.gr και www.architecturegreece.gr 

Μακροπρόθεσμος στόχος της διοργάνωσης είναι να συμβάλει στον δημόσιο και θεσμικό διάλογο για τη δημιουργία ενός Ελληνικού Μουσείου Αρχιτεκτονικής, ως μόνιμου φορέα έρευνας, τεκμηρίωσης, διαφύλαξης, εκπαίδευσης και διεθνούς προβολής της αρχιτεκτονικής παραγωγής στην Ελλάδα.

ΠΛΗΡΟΦΟΡΙΕΣ ΕΚΘΕΣΗΣ

Αρχιτεκτονική στην Ελλάδα | Architecture in Greece
17 Οκτωβρίου 2026 - 17 Ιανουαρίου 2027
Ημέρες λειτουργίας: Πέμπτη, Παρασκευή, Σάββατο και Κυριακή
Ωράριο λειτουργίας: 11:00 - 19:00

Επίσημα εγκαίνια: Τρίτη 20 Οκτωβρίου 2026, ώρα 19:00 (Ώρα προσέλευσης 18:30)
Χώρος: Καπνεργοστάσιο της Βουλής των Ελλήνων, Λένορμαν 218, Αθήνα
Είσοδος: Ελεύθερη με την επίδειξη αστυνομικής ταυτότητας / διαβατηρίου 
Κράτηση εισόδου για τα εγκαίνια: https://www.citylab.edu.gr/  email: citylab.edu.gr@gmail.com
Πληροφορίες: www.architecturegreece.gr 


Διοργάνωση: Citylab
Συνδιοργάνωση: Τεχνικό Επιμελητήριο Ελλάδας (ΤΕΕ)

Με την αρωγή της Βουλής των Ελλήνων



Σημ. για συντάκτες: για τους εκπροσώπους των Μέσων Μάζικής Επικοινωνίας ισχύουν τα πρωτόκολλα ασφαλείας του χώρου, οπότε όσοι προσέλθουν θα πρέπει να έχουν μαζί τους αστυνομική ταυτότητα ή διαβατήριο, για την είσοδο τους στον χώρο της εκδήλωσης.


Συντελεστές 

Επιμέλεια έκθεσης
Σταύρος Αλιφραγκής, Μανόλης Κορρές, Παναγιώτης Πάγκαλος, Δημήτρης Φιλιππίδης

Σχεδιασμός έκθεσης
Ομάδα μελέτης:
Τηλέμαχος Ανδριανόπουλος, Λουκία Μάρθα, Κατερίνα Μιχαλοπούλου, Άγγελος Ψιλόπουλος
Συνεργάτες μελετητές:
Αθανασία Πολυμέρου, Ναταλία Κώστογλου, Παναγιώτα Μούσα, Ηλιάνα Δέρη, Δημήτρης Μπαλτάς

Επίβλεψη κατασκευών
Θεόδωρος Ματάτσης

Μελέτη και επίβλεψη φωτισμού
Κατερίνα Σκάλκου

Μελέτη ηχοτοπίου
Νίκος Ξανθούλης

Συντονισμός τεχνικών έργων
ΕΠΙΚΥΚΛΟΣ | Ιάσονας Βωβός

Επιμέλεια εταιρικής ταυτότητας & προβολής
Design Ambassador

Οπτική ταυτότητα & σχεδιασμός εταιρικής εικόνας
Λουκία Μάρθα
Post-Spectacular Office | Στέργιος Γαλίκας

Επιμέλεια καταλόγου
Σταύρος Αλιφραγκής
Παναγιώτης Πάγκαλος

Σχεδιασμός καταλόγου
Σταύρος Αλιφραγκής
Λουκία Μάρθα
Post Spectacular Office | Στέργιος Γαλίκας

Θεώρηση κειμένων
Σπύρος Μοσχονάς

Κείμενα καταλόγου
Αιμιλία Αθανασίου - Σταύρος Αλιφραγκής, Νικόλαος Βρυζίδης, Μανόλης Κορρές, Σπύρος Μοσχονάς, Παναγιώτης Πάγκαλος, Δημήτρης Φιλιππίδης, Πέτρος Φωκαΐδης

Συμβουλευτική επιτροπή
Μανώλης Αναστασάκης, Νικόλαος Βρυζίδης, Σπύρος Μοσχονάς, Νίκος Ξανθούλης

Επιμελητές αυτόνομων εκθεμάτων
Αιμιλία Αθανασίου, Σταύρος Αλιφραγκής, Τηλέμαχος Ανδριανόπουλος, Δημήτρης Αντωνακάκης,
Λευτέρης Βεργεράκης, Σταύρος Γυφτόπουλος, Γιάννης Κίζης, Βασίλης Κολώνας, Μανόλης Κορρές
Ανδρέας Κούρκουλας – Κατερίνα Κούρκουλα, Αναστάσιος Κωτσιόπουλος, Κατερίνα Μανούσου-Ντέλλα, Τάσος Μπίρης – Σοφία Τσιράκη, Πρόδρομος Νικηφορίδης, Παναγιώτης Πάγκαλος, Αναστάσιος Τάντσης, Δημήτρης Φιλιππίδης

Επιμέλεια παράλληλων εκδηλώσεων
Σταύρος Αλιφραγκής, Νίκος Ξανθούλης, Παναγιώτης Πάγκαλος, Design Ambassador | Βασίλης Μπαρτζώκας & Δανάη Μακρή, Entertain.gr | Γιώργος Μυλωνάς

Εκπαιδευτικά προγράμματα
Εργαστήρια Λάθους | Χριστίνα Τσινισιζέλη

Τεχνική, διοικητική και οργανωτική υποστήριξη
Χρήστος Κουρτίδης, Θεόδωρος Ματάτσης, Σύνη Ραχτσοπούλου, Τζίμης Χύτας

Μακέτες
Γιώργος Αργύρης, Γιώργος Δεσύπρης, Λητώ Κορρέ, Δημήτρης Κορρές, Μανόλης Κορρές, Χρήστος Κουρτίδης, Βασίλης Μιχελάς, Decode Fab Lab

Video
Νάσος Δάφνος

Οπτική ταυτότητα
Post-Spectacular Office

Συμβουλευτικές Υπηρεσίες
Χρυσάνθη Γεωργαντίδου

Στρατηγικός σχεδιασμός & ανάπτυξη χορηγιών
Design Ambassador | Βασίλης Μπαρτζώκας

PR partner
NEWNESS

Digital Strategy Partner
Artis Advisory

Εκτέλεση Παραγωγής
Entertain.gr | Γιώργος Μυλωνάς

Χορηγοί και συνεργάτες
Titanium Sponsor: ALUMIL
Platinum Sponsor: ELVAL COLOUR
Gold Sponsor: AVAX
Silver Sponsor: ELTOP
Bronze Sponsor - Μέγας Χορηγός Φωτισμού: BRIGHT 
Distinctive Sponsor: RADOS
Distinctive Sponsor: DIMAND
Δημιουργικός Συνεργάτης: ΕΠΙΚΥΚΛΟΣ
Official Furniture & Lounge Partner: PAPADATOS

Μεταξύ των υποστηρικτών της διοργάνωσης περιλαμβάνονται επίσης η Τράπεζα της Ελλάδος, το Ίδρυμα Παναγιώτη & Έφης Μιχελή, η Εφορεία Αρχαιοτήτων Πόλης Αθηνών, η Εφορεία Αρχαιοτήτων Λέσβου, η NEOKEM, το DECODE FAB LAB και η Πινακοθήκη Βογιατζόγλου.

Χορηγοί επικοινωνίας: LIFO, ARCHISEARCH.gr, ΕΚ – ΕΛΛΗΝΙΚΕΣ ΚΑΤΑΣΚΕΥΕΣ, Grad review, 

